**Opis predmetu zákazky**

**Názov predmetu zákazky:** „Autonómne dýchacie prístroje“

**Charakteristika predmetu zákazky:**

Cieľom obstarávania je zakúpenie vysoko bezpečných, technicky výkonných a jednoducho ovládateľných autonómnych dýchacích prístrojov novej generácie určených predovšetkým pre prácu zložiek IZS (integrovaného záchranného systému). Účelom použitia je zabezpečenie bezpečnosti pracovníkov kontrolných chemických laboratórií civilnej ochrany sekcie krízového riadenia Ministerstva vnútra Slovenskej republiky pri plnení úloh v sťažených a zdraviu škodlivých podmienkach pri výjazdoch.

Tovar sa obstaráva v celkovom počte 9 ks, čo zahŕňa 3 ks pre každé jedno pracovisko kontrolného chemického laboratória civilnej ochrany sekcie krízového riadenia Ministerstva vnútra Slovenskej republiky.

**Hlavný kód CPV:**

35111100-6 Dýchacie prístroje pre požiarnikov

44611200-8 Dýchacie prístroje

35113400-3 Ochranné a bezpečnostné odevy

**Typ zmluvy a jej platnosť**: Objednávka a jej platnosť je stanovená do termínu splnenia predmetu zákazky.

**Lehota plnenia:** do 60 dní odo dňa nadobudnutia účinnosti objednávky.

**Miesto plnenia:**

* Kontrolné chemické laboratórium civilnej ochrany v Nitre,
Plynárenská 25, 949 01 Nitra;
* Kontrolné chemické laboratórium civilnej ochrany v Slovenskej Ľupči,
Príboj 559, 976 13 Slovenská Ľupča;
* Kontrolné chemické laboratórium civilnej ochrany v Jasove,
Ku kachličkárni 653/9, 044 23 Jasov.

**Podrobná špecifikácia predmetu zákazky:**

|  |  |  |
| --- | --- | --- |
| **Predmet zákazky č.**  | **Názov zostavy / zariadenia** | **Požadovaný počet/ rozsah** |
| 1. | Autonómny dýchací prístroj s príslušenstvom | 9 zostáv |

Jedna zostava autonómneho dýchacieho prístroja má nasledovné komponenty:

* anatomický chrbtový nosič,
* celotvárová ochranná maska,
* pľúcna automatika,
* fľaša na stlačený vzduch,
* ďalšie požiadavky.

Podrobný rozpis požiadaviek na technické parametre jednotlivých komponentov na jednu zostavu:

|  |  |  |
| --- | --- | --- |
| **Komponent**  | **Počet**  | **Parameter**  |
| **Anatomický chrbtový nosič** | **1** | - nosný postroj nastaviteľný k postave/výške používateľa; - materiál vyhotovenia antistatický, z karbónového kompozitu, bez ostrých výstupkov;- vybavený univerzálnym tepelne odolným pásom na bezpečné uchytenie oceľových alebo kompozitných fliaš;- musí umožniť pripojenie redukčného ventilu pľúcnej automatiky k telesu nosiča pomocou odpojiteľného výkyvného kĺbu;- požaduje sa vo výbave s integrovanými hadicami do nosného rámu pre zníženie rizika ich zachytenia alebo zapletenia;- ramenné popruhy musia byť výškovo nastaviteľné z nenasiakavého materiálu s protisklzovou úpravou, konštruované z vysoko oderuvzdorného a nehorľavého materiálu; - musí byť vybavený bedrovým pásom s otočným kĺbom pre optimálne rozloženie záťaže podľa ťažiska a maximálne pohodlie aj pri dlhšom používaní;- musí byť vybavený jasne počuteľným a zvukovo nezameniteľným signalizačným zariadením a manometrom; |
| **Celotvárová ochranná maska** | **1** | - požaduje sa maska so zorníkom/priezorom z polykarbonátu umožňujúca široký perimeter rozhľadu;- musí zabezpečiť úplnú tesnosť pri zachovaní dostatočného komfortu pri nosení;- vnútorná polomaska musí byť vybavená ventilmi, ktoré zabezpečia optimálnu cirkuláciu vzduchu bez rosenia zorníka;- musí disponovať duplexnou rádiovou komunikáciou, ktorá umožňuje komunikáciu systémom voľných rúk (*hands-free*) pre všetkých nositeľov dýchacích ochranných prístrojov;- požaduje sa dodanie redukcie na prevod z bajonetového uchytenia na uchytenie závitom RD40 pre každú dodávanú masku;  |
| **Pľúcna automatika** | **1** | - Pretlaková pľúcna automatika- prevedenie v malej veľkosti, ktorá nebráni výhľadu cez priezor/zorník masky; - disponuje aktiváciou prvým nadýchnutím; - musí mať nízke dýchacie odpory; - osadená bezpečnostnou rýchlospojkou; - disponujúca bajonetovou koncovkou pre rýchle spojenie s pretlakovou celotvárovou ochrannou maskou; - bez nárokov na zvláštnu údržbu;- musí umožniť pripojenie redukčného ventilu pľúcnej automatiky k telesu nosiča pomocou odpojiteľného výkyvného kĺbu;  |
| **Fľaša na stlačený vzduch** | **1** | - požaduje sa kompozitná fľaša s hmotnosťou najviac do 6 kg; - požadovaný objem fľaše v rozpätí od 5 do 7 litrov; - požadovaný prevádzkový tlak 300 barov; - bezpečnostným ventilom proti prudkému úniku stlačeného vzduchu; - požaduje sa vo farebnom vyhotovení v súlade s normou STN EN 1089-3;  |
| **Ďalšie požiadavky** | **-** | - požaduje sa deklarovaná životnosť redukčného ventilu min. 10 rokov a deklarovaná životnosť ostatných komponentov zostavy min. 30 rokov;- kúpna cena zahŕňa náklady na dodanie celého predmetu zákazky na príslušné adresy dodania/plnenia zákazky, vrátane vykládky, balného, a likvidácie obalov; - požaduje sa predložiť potvrdenie dodávateľa predmetu zákazky, že je držiteľom certifikátu ISO EN 9001 a ISO EN 14001;- konštrukcia dodávanej zostavy komponentov musí zodpovedať štandardom STN EN 137, masky STN EN 136, prístroje musia mať značku CE; - požaduje sa zaškolenie obsluhy pre 6 osôb na každom mieste plnenia;- dodávaný predmet zákazky nemôže byť repasovaný, recyklovaný alebo opravovaný, požaduje sa dodanie nového nepoužívaného autonómneho dýchacieho prístroja s príslušenstvom s plnou funkčnosťou a v kompletnom stave;- požaduje sa predložiť potvrdenie dodávateľa predmetu zákazky o poskytovaní autorizovaného servisu pre prípad servisnej opravy a servisné stredisko musí byť v SR alebo inej členskej krajine EÚ; - od dodávateľa sa požaduje garantovať 2 ročný záručný servis a v druhom roku záručnej doby vykonať profylaktickú kontrolu, záručná garancia a profylaktická kontrola sú zahrnuté v kúpnej cene; - požaduje sa používateľský manuál v slovenskom jazyku. |

V celkovej cene za celý predmet zákazky musia byť započítané všetky náklady a cena musí byť konečná a nie je možné ju navyšovať o dodatočné náklady spojené s dodaním tovaru a celkovým opisom predmetu zákazky.